૧૪ ફેબ્રુઆરી, ૧૯૯૮ના રોજ કોઇમ્બતૂરમાં વિસ્ફોટો થયા. આ વિસ્ફોટોમાં સદ્ભાગ્યે અડવાણીજી બચી ગયા. કુલ ૧૪ બ્લાસ્ટ થયા. આ વિસ્ફોટોમાં ૫૮ નિર્દોષોનો ભોગ લેવાયો. ૨૦૦ લોકો ઘવાયા અને ૧૬૬ આરોપીઓ પર કેસ દાખલ થયા. આ વિસ્ફોટોના કાવતરાખોર અલઉમ્માના સૂત્રધાર બશા અને પીપલ્સ ડેમોક્રેટીક પાર્ટીના અબ્દુલ નાસેર મદની જવાબદાર હતા. ‘ઓપરેશન અલ્લાહો અકબર’ હેઠળ આ વિસ્ફોટો થયા. પરંતુ દુ:ખની બાબત એ હતી કે કોઇમ્બતુર બોંબ બ્લાસ્ટના આરોપી એવા કેરળના નાસેર મદની સામે ઇરાદાપૂર્વક ઢીલી તપાસ થઈ તેવા આક્ષેપો થયા. સરકાર પૂરતા પુરાવા ભેગા ન કરી શકવાને કારણે નાસેર મદની છૂટી ગયો. તેની મુક્તિના જશ્નમાં ખુદ કેરળના ગૃહમંત્રી આનંદની ઉજવણી કરવા ઉપસ્થિત રહ્યા હતા.